Aprobat,

Director General

**Georgiana TRIFU**

**CAIET DE SARCINI**

**SERVICII ORGANIZARE CONFERINȚĂ**

**”Țara copiilor invizibili”**

**COD CPV:79950000 - 8**

**Întocmit,**

**Șef Serviciu**

**Andrei MANEA**

**CAIET DE SARCINI**

**1.1. Beneficiar /Autoritate contractantă: Centrul pentru Tineret al Municipiului Bucureşti**

**1.2. Date despre beneficiar: Municipiul București, Calea Victoriei nr. 126, sector 1, Cod Fiscal: 36860537; Adresa de corespondență: Municipiul București, Bulevardul Basarabia 37-39, Sector 3, (National Arena București – Sector 114).**

**1.3. Sursa de finanțare a achiziției : Bugetul local**

**1.4. Denumire achiziție: SERVICII ORGANIZARE CONFERINȚĂ**

**1.5.Valoarea totală estimată a achizițiilor: 90.264 lei la care se adaugă TVA.**

**1.6. Titlul proiectului :** ȚARA COPIILOR INVIZIBILI

*Specificațiile tehnice reprezintă cerințe, prescripții, caracteristici de natură tehnică ce permit fiecărui produs, serviciu sau lucrare să fie descris, în mod obiectiv, astfel încât să corespundă necesității autorității contractante.*

**2. OBIECTIV**

* aflarea principalelor cauze ale infertilității
* creșterea natalității
* cunoașterea diverselor tratamente pentru infertilitate
* descoperirea de noi generații de terapii disponibile

**Public țintă: Tinerii cu vârste cuprinse între 14-35 ani**

**Justificare necesitate / oportunitate**

Diagnosticul de **infertilitate** poate însemna pentru multe cupluri un capăt de drum, deci un sentiment de resemnare, sau un început anevoios în lumea încâlcită a zecilor de analize medicale, a tratamentelor hormonale agresive, a frustrărilor, a depresiei şi a prejudecăţilor pe care majoritatea oamenilor le au.

Cele mai recente informații legate de rata natalității, a mortalității și a infertilității din țara noastră plasează România în cel mai sumbru clasament mondial – cel al natalității care ar putea să piară dacă, în cel mai scurt timp, nu se iau măsuri de creștere a natalității și, în paralel, de tratare a infertilității.

În România se nasc tot mai puțini copii, iar unul din cinci cupluri suferă de infertilitate. Din păcate, prea puține perechi cer sfatul unui medic. Fie pentru că nu știu că au nevoie, fie pentru că nu au bani.

**Rezultate urmărite** :

* creșterea natalității
* aflarea principalelor cauze ale infertilității
* cunoașterea diverselor tratamente pentru infertilitate
* descoperirea de noi generații de terapii disponibile

**Locul de desfășurare:** **Teatrul Odeon**

Spațiu corespunzător unei astfel de activități – sală de conferințe

**Personalul implicat în realizarea activitătii**

* Centrul pentru Tineret al Municipiului București
* Echipa de implementare din cadrul Asociației ”Și eu vreau să fiu părinte”
* Alți responsabili de organizarea evenimentelor.

În acest sens, considerăm oportună organizarea proiectului ȚARA COPIILOR INVIZIBILI, care își propun să educe si să informeze tinerii părinți cu privire la o bună desfășurare a activității parentale, alături de alți specialiști din domeniul medical.

Prestatorul va trebui să oferteze servicii care să îndeplinească următoarele specificaţii tehnice :

**3. SPECIFICAȚII TEHNICE**

|  |  |  |  |  |
| --- | --- | --- | --- | --- |
| **Nr. crt** | **Denumire serviciu** | **U.M.** | **Cant** | **Caracteristici tehnice** |
| *A* | *b* | **c** | *d* | *e* |
|  | **Grafică eveniment** | **buc** | **1** | Prestatorul va trebui să oferteze servicii de grafică pentru:   * Siglă * Afiș * Concept. |
|  | **Spoturi TV și radio** | **buc** | **3** | Spoturile vor trebui să îndeplinească următoarele specificații:  - un spot sa fie conceput pentru online ( durată acestuia între 30 sec - 1 minut);  - un spot să fie conceput pentru TV ( durată de maximum 30 de secunde);  - un spot să fie conceput pentru radio ( durată 30 de secunde);  Fiecare dintre ele vor avea concept diferit, voce, filmări, grafică, text. |
| **3.** | **Texte prezentare** | **buc** |  | Documentare, statistici, traduceri articole OMS, redactare comunicat presă, invitații. Totul va fi făcut online. |
| **4.** | **Mape presă** | **buc** | **1** | Documentare, statistici, traduceri articole OMS, redactare comunicat presă, invitații. Totul va fi făcut online. |
| **5.** | **Invitații** | **buc** | **1** | Documentare, statistici, traduceri articole OMS, redactare comunicat presă, invitații. Totul va fi făcut online. |
| **6.** | **Testimoniale pacienți și vedete(concept, filmare, montaj)** | **buc** | **10** | Durata: Între 30 de secunde și două minute. Concept, texte, filmare, relația cu persoanele publice, montaj, distribuire online. Personalitățile dau mesaje pentru a invita publicul sa aducă păpuși la eveniment. Sunt mesaje de promovare eveniment. |
| **7** | **Regizor proiect** | **persoană** | **1** | Persoana care coordonează toate acțiunile implicate, atât în faza de dinainte, cât și din timpul evenimentului: organizare, concept eveniment, coordonare și acord final pe clipuri, coordonare paciente și medici la fața locului, relația cu presa, preluare păpuși, depunere Centru de plasament.  Regizor spoturi și testimoniale. |
| **8.** | **Roll-up-uri** | **buc** | **2** | Dimensiuni : 2m/80 cm |
| **9** | **Mash** | **buc** | **1** | Dimensiuni : 3440 x 2300 cm |
| **10** | **Decor** | **buc** | **5** | 5 buchete/aranjamente florale pentru interiorul locului de desfășurare. |
| **11** | **Protocol** | **pers** | **150** | Prestatorul trebuie să asigure pentru 150 de persoane: cafea, ceai , apă minerală/ plată 0,5 l, patiserie dulce și sărată. |

4. CONDITII DE DERULARE A CONTRACTULUI

1. Condițiile contractuale: sunt prevăzute în formularul de contract și sunt obligatorii pentru prestator.

5. MODUL DE ELABORARE A OFERTEI TEHNICE

Este obligatorie întocmirea propunerii tehnice astfel încât, să reiasă că ofertantul a înțeles complexitatea contractului ce urmează a fi atribuit. Oferta va respecta programul evenimentului comunicat prestatorului la semnarea contractului. Programul final însă, poate suferi mici modificări, acesta fiind definitivat şi aprobat de autoritatea contractantă ulterior semnării contractului şi respectat întocmai de către prestatorul de servicii desemnat câştigător, fără costuri suplimentare pentru autoritatea contractantă. În acest sens orice modificare a programului va fi comunicată prestatorului cu minim 48 de ore înaintea datei stabilite. Oferta va fi elaborată, astfel încât să conțină în mod clar și fără echivoc toate serviciile solicitate mai sus.

În acest scop propunerea tehnică va conține în mod obligatoriu următoarele:

1. Declaraţia pe propria răspundere dată de către fiecare asociat privind faptul că ofertantul a ţinut cont, în elaborarea ofertei, de obligaţiile referitoare la condițiile de muncă şi protecţia muncii pe toată durata de îndeplinire a contractului conform Formularului din Sectiunea formulare;

2. Proiectul de „Contract” (prezentat în secţiunea Formulare ) acceptat de ofertant în forma prezentată de autoritatea contractantă .

Atentie! *- Ofertantul care prezintă o oferta incorectă şi/sau neaplicabilă și/sau incompletă la prezentul caiet de sarcini va fi exclus din procedura de achiziţie publică, oferta considerându-se neconforma (că nu satisface în mod corespunzător cerinţele caietului de sarcini), potrivit prevederilor legale.*

6. MODUL DE ELABORARE A OFERTEI FINANCIARE Oferta financiara va cuprinde totalitatea prețurilor pentru categoriile de servicii/produse necesare realizării obiectului contractului, conform standardelor și normativelor în vigoare. La elaborarea propunerii financiare, ofertantul va ţine seama de întreaga gamă de servicii prevăzute în Caietul de sarcini şi de costurile aferente realizării acestor servicii pe perioada evenimentelor. Oferta financiară va acoperi toate costurile ofertantului cu prestatea serviciilor, dar fără a se limita la: salarii/onorariile datoare de către ofertant salariaților/colaboratorilor săi, responsabili cu prestarea serviciilor și taxele datorate către bugetul consolidat al statului, precum și orice taxe, impozite, cheltuieli generate de și pentru executatea contractului de prestări de servicii ce face obiectul prezentei proceduri.

În acest scop propunerea financiară va conține următoarele:

1. Formularul și anexa la acesta, în LEI, incluzând toată perioada de derulare a contractului, cu TVA-ul evidențiat separat. Pentru ofertanții străini, echivalenta leu / euro va fi cursul BNR din data evaluării ofertei).

Atenție! Oferta financiara, în lei, fără TVA, care depășește valoarea estimată, comunicată în invitația/anunțul de participare, are drept consecință respingerea ofertei ca inacceptabilă conform prevederilor legale.

IX. CRITERIUL DE SELECŢIE

**Criteriul de selecție este**: prețul cel mai scăzut, în condițiile în care oferta îndeplinește cerințele privind criteriile de selecție din Fișa de date și îndeplinirii cerințelor minime din Caietul de sarcini.

**Recepția serviciilor se va face la sediul achizitorului, în prezența ambelor părți și va fi consemnată într-un proces verbal de recepție cantitativă/calitativă semnat de ambele părți și va însoți documentele de plată.**